

**Šilalės rajono savivaldybės**

**MERAS**

potvarkis

DĖL LEONYDO RAUDONIAUS ATŠAUKIMO IŠ SENIŪNAIČIO PAREIGŲ

2024 m. birželio 13 d. Nr. T3-233

Šilalė

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, 38 straipsnio 8 dalimi, įgyvendindamas Šilalės rajono savivaldybės seniūnaičių rinkimo tvarkos aprašo, patvirtinto Šilalės rajono savivaldybės tarybos 2021 m. gegužės 27 d. sprendimu Nr. T1-132 ,,Dėl Šilalės rajono savivaldybės seniūnaičių rinkimo tvarkos aprašo patvirtinimo“, 12.3 papunktį, atsižvelgdamas į Leonydo Raudoniaus 2024 m. birželio 6 d. prašymą „Dėl seniūnaičio atsisakymo iš Upynos seniūnaitijos“:

1. A t š a u k i u Leonydą Raudonių iš Upynos seniūnijos Upynos seniūnaitijos seniūnaičio pareigų.
2. Į p a r e i g o j u Leonydą Raudonių ne vėliau kaip per 5 darbo dienas nuo šio potvarkio gavimo dienos grąžinti veiklos dokumentus, atsiskaityti už savo, kaip seniūnaičio, veiklai skirtas išmokas.
3. P r i p a ž į s t u netekusiu galios Šilalės rajono savivaldybės mero 2023 m. gruodžio 5 d. potvarkio Nr. T3-375 „Dėl Šilalės rajono savivaldybės administracijos Upynos seniūnijoje išrinktų seniūnaičių sąrašo patvirtinimo“ 1.1 papunktį.
4. P a v e d u šį potvarkį paskelbti Šilalės rajono savivaldybės interneto svetainėje [www.silale.lt](http://www.silale.lt), Upynos seniūnijos skelbimų lentoje, o informaciją apie šį potvarkį – vietinėje spaudoje.

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo šio potvarkio paskelbimo arba įteikimo suinteresuotam asmeniui dienos.

Savivaldybės meras Tadas Bartkus